סרז'יניו

סרז'יו קלאודיו דוס סאנטוס (בפורטוגזית: Sergio Claudio dos Santos; נולד ב-27 ביוני 1971 בריו דה ז'ניירו), הידוע בשם סרז'יניו הוא כדורגלן עבר ברזילאי ששיחק כקשר שמאלי וכמגן שמאלי. הוא ידוע בעיקר על תקופתו במועדון הכדורגל האיטלקי מילאן. סרז'יניו גם שיחק במדי נבחרת ברזיל.

סרז'יניו החל את קריירת הספורט שלו בברזיל במספר מועדונים בברזיל, ביניהם אינטפרונה ופלמנגו, אך החליף מועדון כל שנה. לבסוף מצא את מקומו במועדון סאו פאולו, מהמועדונים הבכירים בברזיל. סרז'יניו שיחק בסאו פאולו שלוש עונות ובעקבות הופעותיו שם אף זומן לנבחרת הכדורגל הברזילאית ב-1998.

ב-1999 עבר סרז'יניו לקבוצתו הנוכחית מילאן. סרז'יניו לא הירבה לשחק במילאן, בה שיחק בעיקר כמחליף. סרז'יניו זכה עם מילאן ב-2003 בליגת האלופות והיה אף הראשון להבקיע פנדל בבעיטות ההכרעה, לאחר שהמשחק הסתיים ללא הכרעה. בגמר הטורניר ב-2005 היה שותף להפסדה של מילאן, כאשר המשחק הגיע פעם נוספת להכרעה בבעיטות עונשין. באותו משחק סרז'יניו החמיץ את הבעיטה.

הופעתו הידועה ביותר הייתה בדרבי של מילאנו ב-2001 בו ניצחה קבוצתו מילאן את יריבתה אינטר 6-0.

בקיץ 2008, לאחר 9 שנים במועדון האיטלקי, הודיע סרז'יניו על פרישתו מכדורגל.

קישורים חיצוניים

כדורגלנים ברזילאים
קשרי כדורגל ברזילאים
ריו דה ז'ניירו: כדורגלנים
כדורגלני באהיה
כדורגלני פלמנגו
כדורגלני קרוזיירו
כדורגלני סאו פאולו
כדורגלני מילאן
כדורגלני נבחרת ברזיל
כדורגלני גביע הקונפדרציות 1999
כדורגלני קופה אמריקה 1999
ברזילאים שנולדו ב-1971